Raukėta (upė)
Raukėta (blrs. Раўкета, Раўкота) – upelis rytų Lietuvoje (Ignalinos rajonas) ir Baltarusijoje (Breslaujos rajonas); Dysnos kairysis intakas. Išteka iš Raukėtos ežero, 3 km į pietryčius nuo Meikštų. Teka į pietus, toliau į pietryčius per Baltarusiją. Įteka į Dysną šalia Hermanouščynos, 2 km į šiaurės rytus nuo Tverečiaus. Vidutinis vagos nuolydis – 1 cm/km. Baseinas pelkėtas. Žemupio vaga ištiesinta. Gyvenvietės prie Raukėtos: Smilginiškė, Tryčiūnai, Lisiškė II (Lietuva), Puzava, Leampolė, Balundiškiai (Baltarusija). Vandenvardis Raukėtà kildinamas nuo žodžio raukti („raukšlėti; dengtis, trauktis“).